Marko Korvela

Marko Korvela (s. 1974 Lohtaja) on suomalainen toimittaja ja runoilija. Hän on työskennellyt muun muassa Tiedonantajan päätoimittajana 2012–2018 sekä Kulttuurivihkojen toimitussihteerinä. Korvelan esikoisrunokokoelma Kontula Blues ilmestyi vuonna 2022.

Korvela on tunnettu myös lavarunoilijana. Hän on esiintynyt muun muassa Poetry Slam -tilaisuuksissa Lahdessa ja Helsingissä. 

Korvela liittyi Suomen kommunistisen puolueen jäseneksi Turussa 2000-luvun alussa ja on toiminut puolueen keskuskomiteassa vuodesta 2004. Korvela on ollut  ehdokkaana muun muassa vuoden 2021 kuntavaaleissa.

Korvela soittaa rockyhtye Leevi Launiksessa kitaraa ja bassoa sekä toimii säveltäjänä. Korvela on mukana Leevi Launiksen vuonna 2021 ilmestyneellä EP:llä Alkoholia ja epätoivoa.

Teokset

Lähteet 

Suomalaiset päätoimittajat
Suomalaiset runoilijat
SKP:ssä (1994) vaikuttaneet henkilöt
Vuonna 1974 syntyneet
Elävät henkilöt